《松泉清响赠善琴无幻上人》
清代·陈煇

上人了真如，孤琴寄遐想。开轩对松泉，宴坐犹偃仰。

有时閒拂对，落叶共清响。寒声入霜指，秋啸动林莽。

余尝爱鸣弹，愧乏知音赏。一曲殊未终，东林月初上。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。